Държавен вестник, бр. 94, 2010 г., стр. 35

БРОЙ  94	
Д Ъ Р Ж А В Е Н  В Е С Т Н И К 	
СТР.  35  
9. „Защитена морска територия“ е терито­
рия, включваща защитени зони по смисъла 
на ЗБР, защитени територии по смисъла на 
ЗЗТ и територии, определени по силата на 
международни или регионални споразумения, 
по които Република България е страна.
10. „Критерии“ са ясно определени тех­
нически характеристики на свързаните с тях 
качествени показатели.
11. „Морски регион“ е регионът на Черно 
море.
12. „Морска стратегия“ е стратегия за 
опазване на околната среда на морските води 
в Черно море.
13. „Пилотен морски регион“ е морски 
регион или подрегион, в който състоянието 
на околната среда е определено за критично 
до степен, изискваща спешни действия, и 
държавите членки от този морски регион 
са се споразумели за прилагане на план за 
действия, включващ по-ранното въвеждане 
на програми от мерки за постигане на добро 
състояние на морската околна среда. 
14. „Регионално сътрудничество“ е съ­
трудничество и координиране на дейности 
и инициативи на държавите – членки ЕС, а 
когато това е възможно – и на трети държави, 
които са част от региона на Черно море, с цел 
развитие и прилагане на морски стратегии.
15. „Регионална морска конвенция“ е 
Конвенцията за опазването на Черно море 
от замърсяване.
16. „Състояние на околната среда“ е общо­
то състояние на околната среда в морските 
води (морската околна среда), като се отчи­
тат структурата, функциите и процесите в 
съставляващите я морски екосистеми заедно 
с естествените физиографски, географски, 
биологични, геоложки и климатични фак­
тори, както и физическите, акустичните и 
химическите условия, включително условията, 
произтичащи от човешки дейности във вода 
или на суша.
§ 2. С наредбата се въвеждат изискванията 
на Директива 2008/56/ЕО на Европейския 
парламент и на Съвета от 17 юни 2008 г. за 
създаване на рамка за действие на ЕС в област­
та на политиката за морска среда (Рамкова 
директива за морска стратегия) (OB, бр. L 
164/19 от 25.06.2008 г.). 
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 3. Функциите и съставът на Консултатив­
ния координационен съвет по чл. 3, ал. 2, т. 3 
се определят с акт на Министерския съвет. 
§ 4. Органите по чл. 3 предприемат необ­
ходимите действия за постигане и поддържа­
не на добро състояние на околната среда в 
морските води в срок до 2020 г.
§ 5. Първоначалната оценка на състоянието 
на околната среда в морските води по чл. 8 
се завършва в срок до 15 юли 2012 г.
§ 6. (1) Определянето на добро състояние 
на морската околна среда по чл. 9 се извършва 
в срок до 15 юли 2012 г.
(2) Органът по чл. 3, ал. 3 нотифицира пред 
Европейската комисия оценките, изготвени 
съгласно чл. 8, и набора от характеристики 
по чл. 9, ал. 1, т. 1 в срок до 3 месеца след 
приключване на първоначалната оценка по 
чл. 8.
§ 7. (1) Определяне на екологични цели 
и свързаните с тях индикатори по чл. 10 се 
извършва в срок до 15 юли 2012 г.
(2) Органът по чл. 3, ал. 3 нотифицира пред 
Европейската комисия екологичните цели по 
ал. 10 в срок до 3 месеца след определянето им. 
§ 8. (1) Разработване и изпълнение на про­
грами за мониторинг по чл. 11 се извършва 
в срок до 15 юли 2014 г.
(2) Органът по чл. 3, ал. 3 нотифицира 
пред Европейската комисия програмите за 
мониторинг в срок до 3 месеца след одобря­
ването им. 
§ 9. (1) Програмата от мерки се разработва 
при спазване изискванията на чл. 12, ал. 1 – 3 
в срок до 1 януари 2015 г.
(2) Програмата от мерки по ал. 1 се въвежда 
в действие в срок до 1 януари 2016 г., но не 
по-късно от една година считано от датата 
на разработването є.
(3) Мерките и информацията по чл. 12, 
ал. 2, т. 7 и ал. 3 се публикуват на интернет 
страниците на Министерството на околната 
среда и водите и на Басейновата дирекция за 
Черноморския район с център Варна в срок 
до 2013 г.
(4) Органът по чл. 3, ал. 3 нотифицира 
пред ЕК и всички останали заинтересувани 
държави – членки на ЕС, програмите от мер­
ки в срок до 3 месеца след одобряването им. 
§ 10. Република България представя на ЕК 
списък на определените компетентни органи 
заедно с информацията по приложение № 2 
в срок до 15 януари 2011 г. 
§ 11. Органът по чл. 3, ал. 3 информира 
ЕК за настъпили промени по чл. 3 в срок 
6 месеца считано от датата на влизане в сила 
на съответната промяна.
§ 12. Актуализираната стратегия по чл. 14 
се нотифицира пред ЕК, пред Секретариата 
на Конвенцията за опазването на Черно море 
от замърсяване и пред всички останали заин­
тересувани държави – членки на ЕС, в срок 
до 3 месеца след публикуването є. 
§ 13. Наредбата се приема на основание 
чл. 135, ал. 1, т. 19 от Закона за водите.
§ 14. Министърът на околната среда и во­
дите дава указания по прилагане на наредбата.
§ 15. Наредбата влиза в сила от деня на 
обнародването є в „Държавен вестник“.